Ebrahim Raisi

Ebrahim Raisol-Sadati (perso:) (☆ 14 di desèmber 1960, Mashhad - † 19 di mei 2024 na Varzaqan) tabata un klero shiita, hurista i polítiko iraní. E tabata di 3 di ougùstùs 2021 te su morto e di ocho presidente di Iran.

Raisi a nase den besindario di e siudat Mashhad. Como teenager el a bai un scol religioso na Qom, unda el a studia entre otro bou di ayatollah Ali Khamenei. Despues di e revolushon iraní su karera a avansá rapido.Aartsconservatief Ebrahim Raisi op weg naar Iraans presidentschap, De Tijd, 17 yüni 2021. Rekuperá 20 yüni 2021. Na edat di binti aña el a wòrdu nombrá fiskal.Ebrahim Raisi heeft duizenden politieke gevangenen laten executeren, en de kans is groot dat hij nu Irans nieuwe president wordt , Trouw, 18 yüni 2021. Rekuperá 20 di yüni 2021.

Entre 1985 i 1988 e tabata viseprokurador di Teheran, kapital di Iran. Den e funkshon aki organisashonnan di derecho humano ta tene Raisa co-responsabel pa e ehekushon di alomenos 4.500 disidente i prizonero polítiko. Seguidamente el a wòrdu nombrá prokurador. Raisi a okupá despues varios posishon haltu den e sistema legal iraní, manera hues supremo interino (2004-2014) i prokurador-general (2014-2016). 

E tabata di 2016 te 2019 tesorero i presidente di fundashon Astan Quds Razavi. E ta miembro di e Konseho di Eksperto, órgano konsultativo di estado iraní, representando e provinsia Sur-Khorasan, unda el a wòrdu elegí pa promé biaha durante e elekshonnan di 2006.

Desde mart 2019 Raisi ta hues supremo iraní i visepresidente di e Konseho di Eksperto. Na 2019 Merca a pone riba e lista di sanshon pa violashon di derecho humano di prezunan. 

Raisi a partisipa na 2017 na e elekshonnan presidensial, pero a pèrdè kontra di Hassan Rohani. El a risibi 38,3% di e votonan. Pa e elekshonnan presidensial di 18 di yüni 2021 e tabata kandidato un biaha mas i a akapará mas di 60% di e voto.Hardliner Ebrahim Raisi wint presidentsverkiezing Iran, Trouw, 19 yüni 2021. Rekuperá 20 di yüni 2021.

Dia 19 di mei 2024, Raisi, minister di exterior Hossein Amir-Abdollahian, y varios otro ofisial a fayesé ora ku e helikòpter di Raisi a kai den serkania di e frontera ku Azerbeidjan.Presidente di Iran a fayece den crash di helicopter, NoticiaCla (20 di mei 2024)

Category:Hende
Category:Politiko
Category:Iran